Ego Odo dux Burgundie notum f[…]s quod cum inter fratres Quincaci ex una parte et Petrum miilitem de Goe et Aaliz uxorem eius et homines de Sancto Medardo ex alia, contentio verteretur pro quada[…]s B. abbas Fonteneti fecerat predicto P. de Goe et hominibus de Sancto Medardo super quibusdam querelis que inter ipsos vertebantur. Tandem ad m[…]rum virorum consilium ex utriusque partis consensu pax inter ipsos tali modo fuit reformata : Oliverius abbas Quinciaci et eiusdem ecclesie conventus et dominus P. de Goe et Aaliz uxor eius et homines de Sancto Medardo compromiserunt in nos ratum habituri quidquid de querelis illis que inter ipsos vertebantur terminare vellemus ; nos igitur pro pace reformanda terminavimus et statuimus ut terram et pratum de Gimigni et Combe Rogier et terram Petri Heruin et terram de Cheniceres Quinciacenses in pace possiderent et terram similiter Otoardi excepto quodam loco in eadem terra in quo quedam pars domus et virgultum predicti P. sita erat quem scilicet locum duximus ut prefatus P. in pace teneret et quod alicui in villa de Sancto Medardo et de Corvaudri manenti liceat mansum de Corveia habitare et tenere ad costumam quam Eduensi episcopo reddere solebant. Predictus vero P. pratum ultra pontem et terram Otoardi atque pratum iusta eandem terram quod Quinciacenses de bosco ad planum traxerunt in pace habeat terram vero de Nolues et pratum de Espartz atque Mulin Chosel Quinciacenses in pace possidebunt. Excepto quod si quis in eodem molendino manserit tenens ibidem manasuagium. Geistum talem prefato P. reddet qualem sui homines de suis mansis reddere solebant. Finagium de Pacoaut sicut mete carte Hugonis ducis Burgundie determinant liberum et quietum absque aliena participatione fratribus Quinciaci remanebit in plano et nemore et iusticia et pasturis inperpetuum pacifice possidendum et hec est predicti Hugonis ducis Burgundie metarum positio. A prato Dominici sicut mete extenduntur usque ad Rupem Maiorem. A Rupe Maiori dirigendo metas per moisseres usque ad Petram Fichi. A Petra Fichi usque ad metas que dividunt finagia de Marcauges et de Pacoaut. Inde prosecendo metas usque ad finagium de Maisnili. Inde iterum prosequendo metas usque ad finagium de Sancto Medardo. Inde revertuntur mete usque ad pratum Dominici. Homines tamen de Sancto Medardo habebunt pasturam in illo finagio usque ad terminos quos ego proprio […] designavi et metas poni feci et hec est metarum quas ego designavi positio. A rivulo fontis de Cuveclen usque ad Rubeum Boosson et usque ad crepitudinem montis et usque ad finagium de Vaus. Inde reuntendo per supra dictum fontem ascendendo per rupem usque ad pirum et usque ad finagium de […]ni infra has metas boscum Emortuum ad se calefaciendum habebunt salvis quercubus et fagis et piris et pomeriis. Si quis vero de predictis arboribus succidit et inde comprobatus fuerit sexaginta solidos et unum denarium sanctibus Quinciaci pro emendatione exsolvet. Habebunt etiam predicti homines antiqua esarta que de bosco ad plana [traxerunt] suas inde reddendo tercias fratribus Quinciaci. De novis autem esartis que a duobus annis usque modo facta sunt duo tantummodo blada colligent tercias exinde fratribus Quinciaci persolvendo quibus collectis eadem esarta ad fratres Quinciaci libera revertentur. Per prata autem vel per campos vallis de Pacoaut via non habebitur nisi […] ad fena et segetes transferendas. Usagium autem quod P. de Goe et A. uxor eius petebant in nemore de Marcauges [provesosa] et siquid iuris in predicto finagio de Pacoaut habebant totum fratribus Quinciaci dederunt et in perpetuam elemosinam concesserunt et in mea presentia abbatem Oliverium Quinciaci investierunt. Hoc totum laudaverunt filii eorum Guido et Hugo et filia eorum Matoz ut hoc ratum habeatur. Ego Odo dux Burgundie in manutenemento accepi et sigilli mei munimine presens scriptum roboravi. Actum anno Incarnati Verbi Mo CCo VIIIo.